[pic] | ЕВРОПЕЙСКА КОМИСИЯ |

Брюксел, 24.9.2010

COM(2010) 533 окончателен

ПРОЕКТ НА КОРИГИРАЩ БЮДЖЕТ № 8 НА ОБЩИЯ БЮДЖЕТ ЗА 2010 Г.

РАЗХОДНА ЧАСТ НА БЮДЖЕТА ПО РАЗДЕЛИРаздел III — Комисия

(представен от Комисията)

ПРОЕКТ НА КОРИГИРАЩ БЮДЖЕТ № 8НА ОБЩИЯ БЮДЖЕТ ЗА 2010 Г.

РАЗХОДНА ЧАСТ НА БЮДЖЕТА ПО РАЗДЕЛИРаздел III — Комисия

Като взе предвид:

- Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,

- Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности[1], и по-специално член 37 от него,

- Общия бюджет на Европейския съюз за финансова година 2010, приет на 17 декември 2009 г.[2],

- Коригиращ бюджет 1/2010, приет на 19 май 2010 г.[3],

- Коригиращ бюджет 2/2010, приет на 16 юни 2010 г.[4],

- Коригиращ бюджет 3/2010, приет на 7 септември,

- Проекти на коригиращ бюджет № 2/2010[5], 3/2010[6], 5/2010[7] и 6/2010[8] и 7/2010[9].

С настоящото Европейската комисия представя на бюджетния орган проект на коригиращ бюджет № 8 на бюджета за 2010 г.

ПРОМЕНИ В ПРИХОДНАТА И РАЗХОДНАТА ЧАСТ НА БЮДЖЕТА ПО РАЗДЕЛИ

Промените в приходната и разходната част на бюджета по раздели са достъпни в EUR-Lex (http://eur-lex.europa.eu/budget/www/index-bg.htm). За информация като бюджетно приложение се прилага версия на английски език на промените в тези части на бюджета по раздели.

Съдържание

1. Въведение 3

2. Мобилизиране на средства от фонд „Солидарност“ на ЕС 3

2.1. Ирландия: Наводнение 3

3. Финансиране 4

4. Обобщаваща таблица по функции от финансовата рамка 4

1. Въведение

Проект на коригиращ бюджет (ПКБ) № 8 за 2010 г. включва следните елементи:

- Мобилизиране на средства от фонд „Солидарност“ на Европейския съюз в размер на 13,0 млн. EUR като бюджетни кредити за поети задължения и за плащания във връзка с последиците от тежките наводнения в Ирландия.

- Съответно намаление на бюджетните кредити за плащания в размер на 13 млн. EUR по бюджетен ред 04 02 01 — Приключване на Европейския социален фонд (ЕСФ) – Цел 1 (2000—2006 г.).

2. Мобилизиране на средства от фонд „Солидарност“ на ЕС

2.1. Ирландия: Наводнение

През ноември 2009 г. по-голямата част от Ирландия бе засегната от проливни дъждове, които доведоха до тежки наводнения. Наводненията предизвикаха тежки щети на селското стопанство, на жилищните имоти и на бизнеса, както и на пътната мрежа и друга инфраструктура.

Вследствие на това Ирландия подаде заявление за финансово подпомагане от фонд „Солидарност“ на Европейския съюз.

Службите на Комисията извършиха задълбочено проучване на заявлението за помощ в съответствие с Регламент (ЕО) № 2012/2002 на Съвета[10], и по-специално с членове 2, 3 и 4 от него. Най-важните елементи от оценката могат да бъдат обобщени, както следва:

1. Заявлението беше получено в Комисията на 27 януари 2010 г. в рамките на десетседмичния срок след първото регистриране на щети на 19 ноември 2009 г. На 15 юни 2010 г. след искане на Комисията от 24 март ирландските органи предадоха допълнителна информация, потвърждаваща inter alia сумата, изчислена за покриване на общите преки щети и представяща по-детайлна оценка на щетите.

2. Бедствието е с природен характер и следователно попада в областта на прилагането на фонд „Солидарност“.

3. Ирландските органи оценяват общите преки щети, причинени от бедствието, на 520,9 млн. EUR Тази сума представлява приблизително 55,68 % от обичайния праг за мобилизиране на фонд „Солидарност“, приложим за Ирландия, който през 2010 г. е 935,45 млн. EUR (т.е. 0,6 % от БНД въз основа на данните за 2008 г.).

4. Тъй като общият размер на щетите остава под обичайния праг, заявлението беше разгледано въз основа на т.нар. критерий за „регионално изключително бедствие“, залегнал в член 2, параграф 2, последен абзац от Регламент (ЕО) № 2012/2002, в който се предвиждат условията за мобилизиране на фонд „Солидарност“ „при изключителни обстоятелства“. Съгласно този критерий отделен регион може по изключение да се ползва от помощта на фонда, ако този регион е претърпял изключително бедствие, предимно природно, засягащо значителна част от неговото население и със сериозни и продължителни последици върху условията на живот и икономическата стабилност на региона. В регламента се обръща особено внимание на отдалечени и изолирани региони като изолираните и най-отдалечени региони, посочени в член 349 от Договора. Регламентът изисква разглеждането „на най-належащите искания“ в съответствие с критериите за „регионално изключително бедствие“.

5. Ирландия е част от третия по-големина остров в Европа, разположен на североизточната граница на континентална Европа. Въпреки че Ирландия не е от най-отдалечените региони, посочени в Договора, нейното островно положение и отдалеченост от Европейския континент ясно доказват нейната икономическа ситуация и я правят по-уязвима. Тези фактори не могат да бъдат пренебрегнати, когато се разглежда заявлението на Ирландия за помощ от фонд „Солидарност“.

6. Както се посочва в годишния доклад за фонд „Солидарност“ (2002—2003 г.)[11], Комисията счита, че за да се изпълнят със съдържание в национален контекст специфичните критерии за регионални бедствия, трябва да се прави разграничение между сериозни регионални събития и такива, които са изцяло местни. В съответствие с принципа на субсидиарност за последните отговарят националните власти, докато за регионалните бедствия може да се предвижда подкрепа от фонд „Солидарност“. Бедствието, предизвикано от наводнението, имаше сериозно отражение върху по-голямата част от ирландската територия. Ирландските органи твърдят, че бедствието драматично е влошило ситуацията, още повече че Ирландия вече е засегната от най-сериозния икономически спад в историята на страната за последните десетилетия.

7. Едно от условията, заложени в Регламент 2012/2002 за мобилизирането на фонд „Солидарност“ при изключителни обстоятелства, е да бъде засегната голяма част от населението в региона, за който се отнася заявлението. Регионът, за който се отнася заявлението на Ирландия, обхваща хомогенна област от 15 окръга с повече от 1,7 милиона жители (около 2/3 от територията на Ирландия и 40 % от населението). В заявлението се описват различните начини, по които населението е засегнато чрез вреди, нанесени на отделни лица и прекъсване на икономическата дейност, прекъсване на главните комунални услуги, и прекъсване и щети на пътната мрежа. С изключение на Корк и Галауей сити повечето от щетите са настъпили в предимно селски райони, където пътната инфраструктура е от жизненоважно значение за извършване на ежедневната дейност. Освен това, във връзка с хората, които са директно засегнати, значителен брой лица са получили помощ по Схемата за подпомагане на социалната и семейната политика. Специфичен фактор е голямата продължителност на наводнението, което в някои райони продължи няколко месеца. Следва заключението, както е описано в заявлението на Ирландия, че е засегната основната част от населението.

8. Що се отнася до въздействието и последствията от наводненията, както и до изискването да се демонстрират сериозни и продължителни последици за условията на живот и икономическата стабилност на региона, заявлението се позовава в частност на дестабилизацията на селскостопанския сектор и въздействието на наводненията върху пътната инфраструктура, като щетите само върху тази инфраструктура възлизат на повече от 159 млн. EUR. Районът, засегнат от наводнението, включва окръзите в пограничния, централния и западния регион съгласно класификацията на регионите NUTS2, където брутната добавена стойност (БДС) на глава от населението е само 69,3 % от средната за страната (данни за 2007 г.). Централният регион има най-ниската БДС на глава от населението с ниво 65,8 % от средната за страната. При наличието на резкия спад в икономиката през последните години и малките възможности за намиране на работа понастоящем наводнението е причинило още по-голям дефицит на работни места. Освен това делът на БДС от селското стопанство в засегнатия регион е по-висок, отколкото във всички други райони на Ирландия. На много селскостопански производители трябваше да бъде предоставена помощ съгласно Схемата за помощ при увреждане на фуража, тъй като всичките им запаси от фураж са били унищожени. Нарушенията в селскостопанската продукция въздействат пропорционално на по-голям брой хора в засегнатите райони и в по-значителна степен, отколкото би бил случаят при райони, които са по-малко зависими от селскостопанския сектор. Островното положение на Ирландия и сравнителната отдалеченост от икономиките на европейския континент създават допълнителни трудности при възстановяването от вече създалата се тежка ситуация. Като цяло може да се заключи, че наводнението е предизвикало сериозни и продължителни последици върху условията на живот и икономическата стабилност в предимно селскостопански региони, в който хората се опитват да подобрят стандарта на живот и да насърчат възможностите за инвестиции.

9. Разходите по дейностите, отговарящи на условията за финансиране по член 3, параграф 2 от Регламент № 2012/2002, се определят на 111,5 млн. EUR, разпределени на 4 категории: A) незабавно възстановяване на функционирането на инфраструктурата, Б) дейности по временно настаняване и спасителни операции, В) изграждане на превантивна инфраструктура и защита на културното наследство и Г) почистване на засегнатите от бедствието райони/зони.

10. Засегнатите региони отговарят на условията съгласно целта за регионална конкурентоспособност и заетост (8 региона) и като региони с постепенно установяване на помощта (7 региона) по линия на Структурните фондове (2007—2013).

11. Що се отнася до възможното застрахователно покритие на щетите, ирландските органи посочиха, че няма такова на допустимите разходи.

В заключение, поради горепосочените причини наводнението, за което се отнася заявлението, е счетено като изключително по смисъла на регламента и отговаря на условията, предвидени в член 2, параграф 2, последен абзац от Регламент № 2012/2002 за извънредно мобилизиране на средства от фонд „Солидарност“.

3. Финансиране

Наличният общ годишен бюджет за фонд „Солидарност“ е в размер на 1 милиард EUR. Тъй като солидарността бе главното основание за създаване на фонда, Комисията счита, че помощта от него трябва да бъде прогресивна. Това означава, че в съответствие с досегашната практика делът на щетите, надвишаващ прага (0,6 % от БНД или 3 млрд. EUR по цени от 2002 г. в зависимост от това коя е по-малката сума), следва да води до по-голям интензитет на помощта в сравнение с щетите под този праг. Прилаганият преди процент за определяне на отпусканите средствата при големи бедствия е 2,5 % от общите преки щети под прага за мобилизиране на фонда и 6 % от щетите над прага. Методологията за изчисляване на помощта по фонд „Солидарност“ беше изложена в годишния доклад за фонд „Солидарност“ за 2002—2003 г. и приета от Съвета и Европейския парламент.

Предлага се в този случай да се приложат същите проценти и да се отпуснат следните помощи:

(EUR) |

Преки щети | Праг | Сума на база 2,5 % | Сума на база 6 % | Общ размер на предложената помощ |

Ирландия, наводнение 2009 г. | 520 900 000 | 935 456 000 | 13 022 500 | 0 | 13 022 500 |

Общо | 13 022 500 |

Този размер на компенсацията ще остави поне 25 % от фонд „Солидарност“ на Европейския съюз в наличност за разпределяне през последното тримесечие на годината съгласно изискването в член 4, параграф 2 от Регламент (ЕО) № 2012/2002.

На сегашният етап очакваните потребности по бюджетен ред 04 02 01 — Приключване на Европейския социален фонд (ЕСФ) – Цел 1 (2000—2006 г.) са такива, че бюджетни кредити за плащания в размер на 13 022 500 EUR могат да бъдат преразпределени към бюджетен ред 13 06 01, за да се покрият съответните нужди, свързани с мобилизирането на фонд „Солидарност“ на ЕС.

4. Обобщаваща таблица по функции от финансовата рамка

Финансова рамка за 2010 г. Функция/подфункция | Финансова рамка за 2010 г. | Бюджет за 2010 г. (вкл. коригиращ бюджет 1 до коригиращ бюджет 3 и ППКБ 2 до ППКБ 3 и + ППКБ 5 до ППКБ 7) | ПКБ 8/2010 | Бюджет за 2010 г. (вкл. ППКБ 1до ППКБ 3 и ППКБ 2 до ППКБ 3 + ППКБ 5 до ППКБ 8) |

|БКПЗ |БКП |БКПЗ |БКП |БКПЗ |БКП |БКПЗ |БКП | | 1. УСТОЙЧИВ РАСТЕЖ | | | | | | | | | | 1a. Конкурентоспособност за растеж и заетост |14 167 000 000 | |14 861 853 253 |11 342 270 803 | | |14 861 853 253 |11 342 270 803 | |1б. Сближаване за растеж и заетост |49 388 000 000 | |49 387 592 092 |36 384 885 000 | |-13 022 500 |49 387 592 092 |36 371 862 500 | | Общо | 63 555 000 000 | |64 249 445 345 |47 727 155 803 | | |64 249 445 345 |47 740 178 303 | | Марж[12]

| | |-194 445 345 | | | |-194 445 345 | | | 2. ОПАЗВАНЕ И УПРАВЛЕНИЕ НА ПРИРОДНИТЕ РЕСУРСИ | | | | | | | | | | От които разходи, свързани с пазара, и преки плащания |47 146 000 000 | |43 819 801 768 |43 701 207 586 | | |43 819 801 768 |43 701 207 586 | | Общо | 59 955 000 000 | |59 498 833 302 |58 135 640 809 | | |59 498 833 302 |58 135 640 809 | | Марж | | |456 166 698 | | | |456 166 698 | | | 3. ГРАЖДАНСТВО, СВОБОДА, СИГУРНОСТ И ПРАВОСЪДИЕ | | | | | | | | | | 3a. Свобода, сигурност и правосъдие |1 025 000 000 | |1 006 487 370 |738 570 370 | | |1 006 487 370 |738 570 370 | |3б. Гражданство |668 000 000 | |668 000 000 |659 387 500 |+13 022 500 |+13 022 500 |681 022 500 |672 410 000 | | Общо | 1 693 000 000 | |1 674 487 370 |1 397 957 870 |+13 022 500 |+13 022 500 |1 687 509 870 |1 410 980 370 | | Марж[13]

| | |18 512 630 | | | |18 512 630 | | | 4. ЕС — ФАКТОР ОТ СВЕТОВНО ЗНАЧЕНИЕ[14] | 7 893 000 000 | | 8 160 182 000 |7 787 695 183 | | | 8 160 182 000 |7 787 695 183 | | Марж | | | -18 300 000 | | | | -18 300 000 | | | 5. АДМИНИСТРАЦИЯ[15] | 7 882 000 000 | |7 918 504 785 |7 917 999 785 | | |7 918 504 785 |7 917 999 785 | | Марж | | | 43 495 215 | | | | 43 495 215 | | | ОБЩО | 140 978 000 000 |134 289 000 000 |141 501 452 802 |122 966 449 450 |+13 022 500 | |141 514 475 302 |122 966 449 450 | | Марж | | |518 729 198 |11 651 432 550 | | |518 729 198 |11 651 432 550 | |

[1] ОВ L 248, 16.9.2002 г., стр. 1.

[2] ОВ L 64, 12.3.2010 г.

[3] ОВ L 183, 16.7.2010 г.

[4] ОВ L 206, 6.8.2010 г.

[5] COM(2010) 108

[6] COM(2010) 149

[7] COM(2010) 320

[8] COM(2010) 315

[9] COM(2010) 383

[10] Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз (OВ L 311, 14.11.2002 г., стр. 3).

[11] Годишен доклад за 2002—2003 г. и Доклад за натрупания опит след едногодишно прилагане на новия инструмент, COM(2004) 397 окончателен от 26.5.2004 г.

[12] Европейският фонд за приспособяване към глобализацията (ЕФПГ) не е включен в изчисляването на маржа по функция 1a (500 млн. EUR). 195 млн. EUR над тавана се финансират чрез мобилизиране на Инструмента за гъвкавост.

[13] Сумата за фонд „Солидарност“ на Европейския съюз е записана над таваните за съответните функции, както е предвидено в Междуинституционалното споразумение от 17 май 2006 г. (ОВ C 139, 14.6.2006 г.).

[14] Маржът за 2010 г. за функция 4 не отчита бюджетните кредити, свързани с Резерва за неотложна помощ (248,9 млн. EUR).

[15] За изчисляване на маржа под тавана за функция 5 е взета предвид бележка под линия (1) от финансовата рамка за 2007—2013 г. за сума в размер на 80 млн. EUR за вноските на персонала по пенсионната схема.